== Septembermassakren under Jeckeln ==
Mest kendt er massakren 29. og [[30. september]] [[1941]], hvor 33.771 <ref>{{Cite web |url=http://history1900s.about.com/od/holocaust/a/babiyar.htm |title=About.com 20th Century History |access-date= 2. marts 2013 |archive-date=20. januar 2013 |archive-url=https://web.archive.org/web/20130120134527/http://history1900s.about.com/od/holocaust/a/babiyar.htm |url-status=dead }}</ref> ukrainske [[jøde]]r blev skudt. Denne massakre blev udført af den 6. armé under general[[feltmarskal]] [[Walter von Reichenau]]s kommando.<ref>[http://www.holocaust research project.org/einsatz/blobeltest.html Paul Blobel: Affidavit for the IMT War Crimes Trial]{{Dødt link|date=januar 2022 |bot=InternetArchiveBot |fix-attempted=yes }}</ref> [[28. september]] fik ''[[Wehrmacht]]'' trykt og ophængt bekendtgørelser om, at alle Kyivs jøder skulle møde op i et bestemt vejkryds i det vestlige Kyiv dagen efter, med [[legitimation]] og værdisager. De fleste, der var tilbage i byen, adlød. Folk samlede sig før daggry, ældre kvinder med løg hængende rundt halsen, proviant til rejsen. Det var [[Yom Kippur]] den følgende dag. Ved opmødestedet fik venner og naboer, der havde fulgt dem på vej, besked om at gå hjem. Derfra gik jøderne indenfor en afspærring, bestående af tyske politimænd og hunde frem til en slugt, hvor den tyske hær havde sørget for [[grøft]]er til masseskydning. Med hjælp fra lokale mænd skød de 33.761 mennesker. Nogle jødinder blev først taget til side og [[voldtægt|voldtaget]]. Jeckeln havde udviklet, hvad han kaldte sin "[[sardin]]-metode," hvor folk blev tvunget til at lægge sig på række i en grøft, inden de blev skudt. Næste gruppe blev derefter tvunget til at lægge sig direkte ovenpå dette lag af døde. Når en grøft var fyldt, trampede en tysker over ligbunken, på udkig efter bevægelser, og skød med sin [[pistol]] ved tegn til liv. Jeckeln havde personligt udviklet denne form for [[samlebånd]]sdrab, der muliggjorde mord på mere end 10.000 mennesker på en dag. Efter Babij Jar-massakren inviterede han ordenspolitimændene, der havde bistået ham i forberedelserne, til et drikkegilde. Mange ældre jøder havde ikke klaret at møde frem. Efter at familie og venner var myrdet, sad de alene tilbage i deres hjem. Nogle blev efterfølgende dræbt af naboer, indtil nylig deres sovjetiske medborgere, som nu overtog deres ejendele. Den desperate boligmangel havde skabt en enorm efterspørgsel efter tomme lejligheder.<ref>[[Timothy Snyder]]: ''Sort jord'' (s. 198), Gyldendal 2015, {{ISBN|978-82-05-41843-1}}</ref>
Historie